บาทเปิด 33.55/57 บาทต่อดอลล่าร์ แนวโน้มแข็งค่า
เงินบาทเปิดตลาด 33.55/57 บาทต่อดอลล่าร์ แนวโน้มแข็งค่าต่อหลังดอลล์อ่อนจากความกังวลปัญหาการเมืองในสหรัฐฯกรณีโอบามาแคร์
21 ก.ค. 2560

เงินบาทเปิดตลาด 33.55/57 บาทต่อดอลล่าร์ แนวโน้มแข็งค่าต่อหลังดอลล์อ่อนจากความกังวลปัญหาการเมืองในสหรัฐฯกรณีโอบามาแคร์นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 33.55/57 บาท/ดอลลาร์ แข็งค่าต่อจากเย็นวานนี้ที่ปิดตลาดที่ระดับ 33.67 บาท/ดอลลาร์วันนี้เงินบาทยังมีทิศทางแข็งค่าต่อเนื่อง หลังจากที่ดอลลาร์สหรัฐมีแนวโน้มอ่อนค่าเมื่อเทียบกับค่าเงินสกุลหลักอื่นๆ จากสถานการณ์การเมืองในสหรัฐกรณีผลโพลล์สำรวจความนิยมของประธานาธิบดีสหรัฐ ซึ่งพบว่า "โดนัล ทรัมป์" มีความนิยมต่ำสุดในรอบหลายสิบปี รวมทั้งกรณีของความกังวลว่ากฎหมายประกันสุขภาพ "โอบามาแคร์" อาจจะถูกยกเลิก ซึ่งจะทำให้ชาวอเมริกันหลายล้านคนอยู่ในสถานะที่ไม่มีประกันสุขภาพ"บาทคงยังแข็งค่าต่อเนื่อง เพราะตอนนี้ดอลลาร์สหรัฐอ่อนค่าจากปัญหาการเมืองในสหรัฐกรณีโอบามาแคร์ รวมทั้งกังวลผลโพลล์ที่ความนิยมในตัวประธานาธิบดีสหรัฐออกมาต่ำสุดในรอบหลายสิบปี" นักบริหารเงินระบุ นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 33.40-33.60 บาท/ดอลลาร์